གློག་བརྙན་དེ་ད་ལོའི་སྤྱི་ཟླ་ལྔ་པའི་ཚེས་ལྔ་ཉིན་ཀྲུང་གོའི་གྲོང་ཁྱེར་སོ་སོའི་གློག་བརྙན་ཁང་དུ་སྟོན་མགོ་བརྩམས་པ་རེད།རིམ་བཞིན་ཀྲུང་གོའི་དྲ་ལམ་ཅི་རིགས་དང་མི་སྒེར་གྱི་སྐད་འཕྲིན་ལ་བརྒྱུད་སྤེལ་བརྒྱུད་འགོད་ཀྱིས་ཀུན་གྱི་བལྟ་སྐལ་དུ་སྨིན་ཞིང་།ཀུན་གྱིས་གློག་བརྙན་ཁང་དང་དྲ་འཕྲིན་ལམ་གང་རུང་བརྒྱུད་ནས་བལྟས་མཐར།རང་རང་གི་བལྟས་ཚོར་མྱོང་ཚོར་མཚོན་བྱེད་ལ།པར་རིས་ཁ་ཤས་དང་ཡིག་རྡོག་ཁ་ཤས་ཀྱིས་མཚོན་ཞོར་གཞན་ལ་ལྟ་བར་སྐུལ་གྱིན་འདུག་པར།ཁོ་བོས་ཀྱང་འཕྲལ་མར་གློག་བརྙན་དེ་ལ་བལྟས་པ་ཡིན་ཞིང་།བལྟས་ནས་ཀྱང་རང་གི་མྱོང་ཚོར་དང་འབྲེལ་བའི་སེམས་ཀྱི་རྟོག་འགྱུ་ཅི་རིགས་ཤིག་སྤྲོ་བར་འདོད་དོ།།